कांग्रेस अध्यक्ष राहुल गांधी भोपाल में 17 सितंबर को एक रोड शो करेंगे। अखिल भारतीय कांग्रेस समिति (एआईसीसी) के चार सचिवों ने इस रोड शो की तैयारियों के लिए कमर कस ली है और भोपाल में मुस्तैद हैं। इनके साथ ही प्रदेश कांग्रेस कमिटी के पदाधिकारी व्यवस्थाओं की जिम्मेदारी उठा रहे हैं। राहुल गांधी रोड शो के बाद भोपाल में कांग्रेस के पदाधिकारियों को भी संबोधित करेंगे। कार्यक्रम में राहुल विधानसभा चुनाव की तैयारियों में कार्यकर्ताओं को पूरी ताकत के साथ जुटने का मंत्र देंगे।